მერების შეთანხმება
მერების შეთანხმება — ევროკავშირის მიერ ინიციირებული ინიციატივა, რომელიც მოიცავს ადგილობრივ და რეგიონალურ ხელისუფლებას, რომლებიც ნებაყოფლობით მუშაობენ ენერგიის ეფექტურობის ზრდასა და განახლებადი ენერგიის წყაროების გამოყენებაზე თავიანთ ტერიტორიებზე. შეთანხმების ხელმომწერების მიზანია CO2-ის ემისიების მინიმუმ 20%-ით შემცირება 2020 წლითვის, რითაც წვლილი შეაქვთ მწვანე ეკონომიკურ ზრდასა და ცხოვრების ხარისხის გაუმჯობესებაში. მერების შეთანხმება თავდაპირველად ინიციირებულ იქნა 2008 წელს ევროპის კომისიის მიერ, რომ დახმარება გაწეოდა ადგილობრივ ხელისუფლებას ევროკავშირის კლიმატისა და ენერგიის ამოცანების განვითარებასა და განხორციელებაში. მისი მიდგომა და მეთოდები შემდგომ გამოყენებულ იქნა ევროკავშირის საზღვრების მიღმა, რომელსაც შეუერთდნენ ისიეთი ქვეყნები, როგორიცაა არგენტინა და ახალი ზელანდია. მისი უნიკალური მახასიათებლების გამო - რადგან ის წარმოადგენდა ერთადერთ მოძრაობას, რომელიც ახორციელებდა ადგილობრივი, რეგიონალური და ეროვნული მონაწილეების მობილიზაციას ენერგიისა და კლიმატის ამოცანების გადასაჭრელად - ევროკავშირი მერთა შეთანხმებას ახასიათებს როგორც მრავალ დონიანი მმართველობის განსაკუთრებული მოდელს.